pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กยศ. มอบของขวัญปีใหม่ 2565 ขยายเวลามาตรการช่วยเหลือสู้ภัยโควิด
วันอังคารที่ 28 ธันวาคม 2564
กยศ. มอบของขวัญปีใหม่ 2565 ขยายเวลามาตรการช่วยเหลือสู้ภัยโควิด
กยศ. มอบของขวัญปีใหม่สู้ภัยโควิด ขยายระยะเวลามาตรการลดหย่อนหนี้แก่ผู้กู้ยืม โดยลดดอกเบี้ยเงินกู้ยืมเหลือ 0.01% ต่อปี ลดเงินต้น 5% ลดเบี้ยปรับ 80-100% ลดอัตราการคิดเบี้ยปรับเหลือ 0.5% ต่อปี จากเดิมสิ้นสุด 31 ธันวา
กองทุนเงินให้กู้ยืมเพื่อการศึกษา (กยศ.) มอบของขวัญปีใหม่สู้ภัยโควิด ขยายระยะเวลามาตรการลดหย่อนหนี้ให้แก่ผู้กู้ยืม โดยลดดอกเบี้ยเงินกู้ยืมเหลือ 0.01% ต่อปี ลดเงินต้น 5% ลดเบี้ยปรับ 80-100% ลดอัตราการคิดเบี้ยปรับเหลือ 0.5% ต่อปี จากเดิมสิ้นสุด 31 ธันวาคม 2564 เป็นสิ้นสุด 30 มิถุนายน 2565
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “ขณะนี้ กองทุนได้จัดเตรียมของขวัญปีใหม่ 2565 ให้กับผู้กู้ยืมเงินกองทุน โดยคณะกรรมการกองทุนฯ ได้มีมติเห็นชอบขยายระยะเวลามาตรการลดหย่อนหนี้ เพื่อเป็นการช่วยเหลือและให้โอกาสผู้กู้ยืมเงินที่ได้รับผลกระทบ ทางเศรษฐกิจจากสถานการณ์โรคติดเชื้อไวรัสโคโรนา 2019 (COVID-19) จากเดิมสิ้นสุดวันที่ 31 ธันวาคม 2564 เป็นสิ้นสุดวันที่ 30 มิถุนายน 2565 ดังนี้
1. ลดดอกเบี้ยเงินกู้ยืมจากเดิม 1% ต่อปี เป็น 0.01% ต่อปี สําหรับผู้กู้ยืมเงินที่อยู่ระหว่างการชําระเงินคืนกองทุนและไม่เคยเป็นผู้ผิดนัดชําระหนี้
2. ลดเงินต้น 5% สําหรับผู้กู้ยืมเงินที่ไม่เคยเป็นผู้ผิดนัดชําระหนี้และต้องการปิดบัญชีในคราวเดียว
3. ลดเบี้ยปรับ 100% สําหรับผู้กู้ยืมเงินทุกกลุ่มที่ชําระหนี้ปิดบัญชี ดังนี้
3.1 ผู้กู้ยืมเงินที่ยังไม่ถูกดําเนินคดี สามารถชําระได้ที่ธนาคารกรุงไทยและธนาคารอิสลามแห่งประเทศไทยทุกสาขา
3.2 ผู้กู้ยืมเงินที่ถูกดําเนินคดีแล้ว ต้องลงทะเบียนขอรับสิทธิและนัดหมายวันที่ประสงค์จะชําระหนี้ปิดบัญชีได้ที่ www.studentloan.or.th โดยผู้กู้ยืมเงินต้องชําระค่าทนายความและค่าฤชาธรรมเนียมศาลให้เสร็จสิ้นก่อนปิดบัญชี
4. ลดเบี้ยปรับ 80% สําหรับผู้กู้ยืมเงินที่ยังไม่ถูกดําเนินคดีที่ชําระหนี้ค้างทั้งหมดให้มีสถานะปกติ (ไม่ค้างชําระ)
5. ลดอัตราการคิดเบี้ยปรับเหลือ 0.5% ต่อปี สําหรับผู้กู้ยืมเงินที่ยังไม่ถูกดําเนินคดีและไม่สามารถชําระหนี้ได้ตามกําหนด
ทั้งนี้ มาตรการดังกล่าวเป็นของขวัญปีใหม่ที่กองทุนมอบให้แก่ผู้กู้ยืมเงิน โดยกองทุนขอเป็นกําลังใจให้ทุกท่านร่วมกันสู้เพื่อให้ผ่านสถานการณ์โควิดไปด้วยกัน ผู้กู้ยืมเงินสามารถดูรายละเอียดช่องทางการชําระหนี้เพื่อรับสิทธิตามมาตรการดังกล่าวได้ที่ www.studentloan.or.th โดยตรวจสอบยอดชําระได้ที่แอปพลิเคชัน กยศ. Connect หรือสอบถามเพิ่มเติมได้ที่ไลน์บัญชีทางการ กยศ. (Line Official Account กยศ.) หรือโทร. 0 2016 4888” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-กระเป๋ารถเมล์ และ สามี พขร. สาย 60 ช่วยตำรวจถูกรุมทำร้าย ได้ผลแห่งความดีแล้ว
วันอังคารที่ 22 กุมภาพันธ์ 2565
กระเป๋ารถเมล์ และ สามี พขร. สาย 60 ช่วยตํารวจถูกรุมทําร้าย ได้ผลแห่งความดีแล้ว
กระเป๋ารถเมล์ และ สามี พขร. สาย 60 ช่วยตํารวจถูกรุมทําร้าย ได้ผลแห่งความดีแล้ว "ทําดีได้ดีมีจริง" หลัง รมว.พม. นําทีมลงพื้นที่ช่วยเหลือ
เมื่อวันที่ 21 ก.พ. 65นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า เมื่อเวลา 11.00 น. ของวันที่ 21 ก.พ. 65 Facebook นุชนาฏ พลายแก้ว ได้ไลฟ์สดให้เห็นถึงความคืบหน้าของสภาพบ้านหลังใหม่ที่กําลังก่อสร้าง หลังจากที่ตนได้เดินทางมาเยี่ยมบ้านด้วยตัวเอง พร้อมด้วยคณะผู้บริหารและเจ้าหน้าที่ พม. รวมทั้งหน่วยงานที่เกี่ยวข้อง เมื่อวันที่ 21 ธ.ค. 64 ทั้งนี้ นางนุชนาฏ พลายแก้ว เป็นพนักงานเก็บค่าโดยสาร รถโดยสารประจําทาง สาย 60 ภรรยาของนายณรงค์ ซอเฮง พนักงานขับรถ ที่ร่วมกันช่วยเหลือเจ้าหน้าที่ตํารวจควบคุมฝูงชนถูกรุมทําร้ายร่างกาย เมื่อวันที่ 12 ธ.ค. 64
นางนุชนาฏ กล่าวขอบคุณท่านรัฐมนตรีฯ จุติ ไกรฤกษ์ ที่ได้เข้ามาเยี่ยมบ้านในวันนั้น ทําให้ได้เงินสร้างบ้านไวขึ้น มีเงินมาทําบ้านให้ลูกหลานได้อยู่ เพราะว่ารอเงินมานานหลายปี อีกทั้งท่านรัฐมนตรีฯ ยังได้อนุเคราะห์การติดตั้งกล้องวงจรปิดให้ปลอดภัยรอบบ้าน ซึ่งในวันนี้ ช่างของบริษัทได้มาดูสถานที่แล้ว และจะดําเนินการติดตั้งต่อไป
"ครอบครัวเราต้องขอบคุณท่านรัฐมนตรีฯ มาก ที่ช่วยเหลือหลายๆ อย่าง ท่านเป็นคนใจดี วันนี้ ความฝันของเราได้มาแล้ว และอยากเรียนเชิญท่านมางานวันขึ้นบ้านใหม่ด้วย หากท่านมีเวลา แล้วจะต้อนรับให้ดีที่สุด ซึ่งครั้งที่แล้วที่ท่านมาเยี่ยมบ้านยังตื่นเต้นอยู่ ไม่รู้จะทําตัวอย่างไร คิดว่าท่านจะมาแค่แป๊บเดียวเหมือนคนดังทั่วๆ ไป แต่วันนั้น ท่านอยู่นานมาก รู้สึกประทับใจมาก และขอชื่นชมท่านมาก รักท่านมาก และเป็นกันเองมาก แม้แต่กับชาวบ้านตัวเล็ก ๆ ท่านก็เป็นกันเอง กราบขอบพระคุณท่านจริงๆ"
รัฐบาลไทย-ข่าวทำเนียบรัฐบาล-นายกฯ ชวนคนไทยกดเช็คอิน กระตุ้นท่องเที่ยวในประเทศ ลุ้นคนไทยเที่ยวไทยสิ้นปีแตะ 100 ล้านครั้ง สิทธิจองเราเที่ยวด้วยกันเหลือ 1.2 แสนห้องพัก
วันจันทร์ที่ 6 ธันวาคม 2564
นายกฯ ชวนคนไทยกดเช็คอิน กระตุ้นท่องเที่ยวในประเทศ ลุ้นคนไทยเที่ยวไทยสิ้นปีแตะ 100 ล้านครั้ง สิทธิจองเราเที่ยวด้วยกันเหลือ 1.2 แสนห้องพัก
นายกฯ ชวนคนไทยกดเช็คอิน กระตุ้นท่องเที่ยวในประเทศ ลุ้นคนไทยเที่ยวไทยสิ้นปีแตะ 100 ล้านครั้ง สิทธิจองเราเที่ยวด้วยกันเหลือ 1.2 แสนห้องพัก
วันที่ 6 ธ.ค. 64 นางสาวรัชดา ธนาดิเรก รองโฆษกประจําสํานักนายกรัฐมนตรี เผยว่า นายกรัฐมนตรี พล.อ.ประยุทธ์ จันทร์โอชา ให้ความสําคัญกับการส่งเสริมและกระตุ้นการท่องเที่ยวภายในประเทศเป็นอย่างมาก เพราะจะนําไปสู่การกระจายรายได้ให้แก่ผู้ประกอบการทุกขนาด และการจ้างงานภาคประชาชนในอุตสาหกรรมท่องเที่ยว แม้ขณะนี้ จะได้เปิดประเทศให้นักท่องเที่ยงต่างชาติเดินทางเข้ามาแล้ว แต่ยังคงต้องใช้เวลาอีกสักระยะกว่าจะมีจํานวนเพิ่มเป็นหลักหลายล้านคน ดังนั้น การส่งเสริมให้คนไทยเที่ยวไทยจึงเป็นอีกหนึ่งกลไกสําคัญต่อการขยายตัวทางเศรษฐกิจ โดยกระทรวงการท่องเที่ยวและกีฬา ประมาณการณ์ว่า สิ้นปี 2564 จะมีคนไทยเที่ยวไทย รวม 100 ล้านครั้งขณะที่ยอดนักท่องเที่ยวชาวไทย ณ สิ้นเดือน พ.ย. อยู่ที่ 92 ล้านครั้ง รายได้จากการท่องเที่ยวรวมจะประมาณ 6.5 แสนล้านบาท สําหรับมาตรการของรัฐบาล อย่างโครงการเราเที่ยวด้วยกันเฟส 3 ขณะนี้ (5 ธ.ค.) จํานวนสิทธิที่พักเหลือ 120,273 แสนห้อง จึงขอเชิญชวนประชาชน รีบจองที่พัก ก่อนจะสิ้นสุดสิทธิในวันที่ 23 มกราคม 2565 ซึ่งจะสามารถใช้สิทธิ์เข้าพักได้ถึงวันที่ 31 มกราคม 2565
เพื่อเป็นการประชาสัมพันธ์สถานที่ท่องเที่ยวและจุดสนใจที่เกี่ยวข้อง หลายหน่วยงาน ทั้งภาครัฐและเอกชน ได้จัดทําแพลตฟอร์มออนไลน์ด้วยเนื้อหาและรูปแบบที่น่าสนใจ สไตล์คนรุ่นใหม่ เช่น เว็บไซต์ชิลไปไหน (Chillpainai) คลิปภาพยนตร์โฆษณาในรูปแบบ Musical Story ชุด “มาเที่ยวเถอะนะอยากเจอ” โดยการท่องเที่ยวแห่งประเทศไทย ภายใต้แนวคิด “ยิ่งไป ยิ่งให้ ยิ่งสุขใจกว่าที่เคย” ประกอบด้วยมิติ แหล่งท่องเที่ยวที่งดงาม วิถีชีวิตผู้คน และการท่องเที่ยวแบบรับผิดชอบต่อสังคมและสิ่งแวดล้อม มากไปกว่านั้น ยังมีแอปพลิเคชัน “เที่ยวเท่ ๆ เสน่ห์เมืองไทย” โดยกระทรวงวัฒนธรรม ที่รวบรวมข้อมูลของ 10 สุดยอดต้นแบบ “เที่ยวชุมชน ยลวิถี”แสดงข้อมูลเกี่ยวกับแหล่งท่องเที่ยวทางวัฒนธรรมและประวัติศาสตร์ อาทิ วัด ศาสนสถาน โบราณสถาน และพิพิธภัณฑ์ท้องถิ่น รวมถึงแหล่งท่องเที่ยวทางธรรมชาติ สถานที่สําคัญ และโดดเด่นของท้องถิ่นร้านอาหารยอดนิยม ร้านจําหน่ายผลิตภัณฑ์ทางวัฒนธรรม สินค้าเกษตร และที่พักแบบโฮมสเตย์ รวมถึงจัดกิจกรรมพิเศษ เช่น ไหว้พระ นั่งรถสามล้อชมสวนเกษตร ล่องแพและแล่นเรือชมธรรมชาติ
นางสาวรัชดา กล่าวด้วยว่า นายกรัฐมนตรี ได้กล่าวชื่นชมรูปแบบการประชาสัมพันธ์การท่องเที่ยวที่ผลิตออกมาได้อย่างน่าสนใจ และได้นํามาบอกเล่าในที่ประชุมคณะรัฐมนตรี ท่านนายกฯ อยากให้มีการเที่ยวในประเทศให้มาก เพราะจะเป็นการกระตุ้นเศรษฐกิจ ผู้ประกอบการมีรายได้ สร้างรายได้แก่ชุมชน ที่สําคัญต้องเที่ยวอย่างปลอดภัยตามวิถีนิวนอร์มอล และในยุคโซเชียลมีเดีย หากนักท่องเที่ยวได้ถ่ายภาพและเช็คอินสถานที่ ก็จะเป็นการช่วยประชาสัมพันธ์ความสวยงาม ศิลปวัฒนธรรม ของประเทศ อีกนัยหนึ่ง ถือเป็นการเผยแพร่ Soft Power ของไทยสู่สายตาชาวโลกอีกด้วย ส่วนความกังวลต่อโควิด-19 สายพันธุ์โอไมครอน หน่วยงานที่เกี่ยวข้องได้เฝ้าระวังและติดตามการแพร่ระบาด ทุกอย่างทําอย่างเต็มที่ ผู้ประกอบการและประชาชนร่วมกันปฏิบัติตามมาตรการ “COVID Free Setting” และ “DMHTT” อย่างที่ได้ทํามาอย่างต่อเนื่อง เพื่อการท่องเที่ยวไทยปลอดภัย และคนไทยปลอดภัย
รัฐบาลไทย-ข่าวทำเนียบรัฐบาล-ครม. เห็นชอบต่ออายุ ใบอนุญาตทำงานแรงงานต่างด้าว 3 สัญชาติ (MOU) ที่ครบวาระการจ้างงาน ครบ 4 ปี ในปี 2565 นี้ ออกไปอีก 2 ปี
วันอังคารที่ 15 มีนาคม 2565
ครม. เห็นชอบต่ออายุ ใบอนุญาตทํางานแรงงานต่างด้าว 3 สัญชาติ (MOU) ที่ครบวาระการจ้างงาน ครบ 4 ปี ในปี 2565 นี้ ออกไปอีก 2 ปี
ครม. เห็นชอบต่ออายุ ใบอนุญาตทํางานแรงงานต่างด้าว 3 สัญชาติ (MOU) ที่ครบวาระการจ้างงาน ครบ 4 ปี ในปี 2565 นี้ ออกไปอีก 2 ปี
วันที่ 15 มีนาคม 2565 นายธนกร วังบุญคงชนะ โฆษกประจําสํานักนายกรัฐมนตรี เผยคณะรัฐมนตรีมีมติเห็นชอบ การบริหารจัดการการทํางานของคนต่างด้าว 3 สัญชาติ (กัมพูชา ลาว และเมียนมา) ซึ่งเข้ามาทํางานตามบันทึกความเข้าใจว่าด้วยความร่วมมือด้านแรงงาน (MOU) ภายใต้ข้อตกลงว่าด้วยการจ้างงาน (Agreement) ในปี 2561 ซึ่งมีวาระการจ้างงานครบ 4 ปี ในปีนี้ ระหว่างวันที่ 1 มกราคม 2565 ถึง 31 ธันวาคม 2565 ให้ให้สามารถดําเนินการขออนุญาตทํางานหรือขอต่ออายุใบทํางานและขอรับการตรวจอนุญาตให้อยู่เป็นการชั่วคราวต่อไปได้อีกไม่เกิน 2 ปี โดยไม่ต้องเดินทางกลับออกไปทั้งนี้เพื่อแก้ไขปัญหาที่คนต่างด้าวไม่สามารถเดินทางเข้า-ออกประเทศไทยได้โดยสะดวกในขณะนี้ เนื่องจากสถานการณ์การแพร่ระบาดของโรคติดเชื้อไวรัสโควิด-19 รวมทั้งเป็นการตอบสนองต่อนายจ้างหรือผู้ประกอบการที่ยังมีความต้องการแรงงานที่เป็นคนต่างด้าว เพื่อให้ภาคธุรกิจและเศรษฐกิจของประเทศสามารถขับเคลื่อนต่อไปได้ ทั้งยังเป็นการสร้างความเข้มแข็งให้กับระบบเศรษฐกิจของประเทศเสริมสร้างความมั่นคงทางด้านสาธารณสุขของประเทศในการป้องกันการแพร่ระบาด ระลอกใหม่ที่อาจจะเกิดขึ้นได้
ทั้งนี้ คณะรัฐมนตรี ได้อนุมัติในหลักการร่างประกาศกระทรวงมหาดไทยเรื่อง การยกเว้นข้อห้ามมิให้คนต่างด้าวเข้ามาอยู่ในราชอาณาจักรเป็นกรณีพิเศษเพื่อการทํางานสําหรับคนต่างด้าวสัญชาติกัมพูชา ลาวและเมียนมา ซึ่งได้รับอนุญาตให้เข้ามาทํางานในราชอาณาจักรตามบันทึกความเข้าใจว่าด้วยความร่วมมือด้านแรงงานภายใต้สถานการณ์การแพร่ระบาดโรคติดเชื้อไวรัสโคโรนา 2019 ตามมติคณะรัฐมนตรีเมื่อวันที่ .... เพื่อให้คนต่างด้าวดังกล่าวสามารถอยู่ในราชอาณาจักรต่อไปได้เป็นกรณีพิเศษอีก 6 เดือน เพื่อดําเนินการขออนุญาตทํางานหรือต่ออายุใบอนุญาตทํางาน อีกไม่เกิน 2 ปีต่อไป ซึ่งปัจจุบันมีคนต่างด้าว ภายใต้ MOU ในวาระการจ้างงานจะครบ 4 ปี จํานวนทั้งสิ้น 106,580 คน กัมพูชา 26,840 คน ลาว 25,504 คน เมียนมา 54,236 คน ทั้งนี้ ทางการของประเทศกัมพูชา ลาวและเมียนมา ก็ได้มีหนังสือ เห็นชอบกับการดําเนินการดังกล่าวด้วยแล้ว
-------------------------
รัฐบาลไทย-ข่าวทำเนียบรัฐบาล-ครม. อนุมัติ 12,000 ล้าน จ่ายค่าโอที - เสี่ยงภัย จนท. สู้โควิด นาน 6 เดือน
วันพฤหัสบดีที่ 12 สิงหาคม 2564
ครม. อนุมัติ 12,000 ล้าน จ่ายค่าโอที - เสี่ยงภัย จนท. สู้โควิด นาน 6 เดือน
....
ครม. อนุมัติงบกลาง 12,669,218,318 บาท เพื่อเป็นค่าตอบแทนเสี่ยงภัย ค่าล่วงเวลา (OT) แก่บุคลากร คณะทํางาน ผู้เชี่ยวชาญ บุคคลภายนอก จ้างเหมาบริการ ฯลฯ ในการทํางานต่อสู้กับโรคโควิด-19 พร้อมทั้งขยายระยะเวลาการจ่าย จาก 3 เดือน เป็น 6 เดือน คือ เม.ย. - ก.ย. 64
.
เพื่อเป็นขวัญกําลังใจแก่ จนท. ในการแก้ไขปัญหาโรคโควิด-19 ลดการแพร่ระบาด และให้ผู้ประชาชนเข้าถึงระบบบริการของสถานพยาบาลและหน่วยบริการ ได้อย่างสะดวกรวดเร็ว
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เผย 19 สิงหาคม ลุยชลบุรีจ่ายเงินเยียวยา 15 เหยื่อไฟไหม้ Mountain B ด้วยตัวเอง พร้อมมอบปลัดกระทรวงยุติธรรมดูแลโยกย้ายข้าราชการ เน้นที่ผลงาน
วันพุธที่ 10 สิงหาคม 2565
รัฐมนตรีว่าการกระทรวงยุติธรรม เผย 19 สิงหาคม ลุยชลบุรีจ่ายเงินเยียวยา 15 เหยื่อไฟไหม้ Mountain B ด้วยตัวเอง  พร้อมมอบปลัดกระทรวงยุติธรรมดูแลโยกย้ายข้าราชการ เน้นที่ผลงาน
รัฐมนตรีว่าการกระทรวงยุติธรรม เผย 19 สิงหาคม ลุยชลบุรีจ่ายเงินเยียวยา 15 เหยื่อไฟไหม้ Mountain B ด้วยตัวเอง หลังอนุกรรมการนําเรื่องพิจารณาแล้ว ส่วนผู้บาดเจ็บเร่งทยอยให้หลังรักษาเสร็จ พร้อมมอบปลัดกระทรวงยุติธรรมดูแลโยกย้ายข้าราชการ เน้นที่ผลงาน
เมื่อวันที่ 10 สิงหาคม 2565 เวลา 10.00 น. ที่กระทรวงยุติธรรม มีการประชุมผู้บริหารกระทรวงยุติธรรมประจําสัปดาห์ โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานการประชุม พร้อมด้วย นางพงษ์สวาท กายอรุณสุทธิ์ ปลัดกระทรวงยุติธรรม ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายธนวัชร นิติกาญจนา ที่ปรึกษา รมว.ยุติธรรม อธิบดีกรมต่างๆ ผู้บริหารและข้าราชการเข้าร่วมการประชุม
นายสมศักดิ์ กล่าวว่า จากกรณีเพลิงไหมร้าน Mountain B อ.สัตหีบ จ.ชลบุรี ซึ่งมีผู้เสียชีวิต 15 รายและบาดเจ็บอีก 37 ราย ขณะนี้ทราบจากทางกรมคุ้มครองสิทธิและเสรีภาพว่า คณะอนุกรรมการพิจารณาค่าตอบแทนผู้เสียหาย จ.ชลบุรี ที่มีผู้ว่าราชการจังหวัด เป็นประธาน ได้นําเรื่องนี้เข้าสู่การประชุมเพื่อหารือการจ่ายเงินช่วยเหลือเยียวยา ตาม พ.ร.บ.ค่าตอบแทนผู้เสียหายและค่าทดแทน และค่าใช้จ่ายแก่จําเลยในคดีอาญา แล้ว โดยจะเร่งพิจารณาการจ่ายเงินในส่วนของผู้เสียชีวิต 15 รายก่อน ซึ่งในวันที่ 19 ส.ค. ตนจะลงไปมอบเงินด้วยตัวเอง เพราะมีภารกิจไปงานมหกรรมไกล่เกลี่ยหนี้สินครัวเรือน จ.ชลบุรี อยู่แล้ว ตนยืนยันกระทรวงยุติธรรมใส่ใจทุกความเดือดร้อนของประชาชนมาโดยตลอด ไม่เคยทอดทิ้ง อะไรที่เราเร่งช่วยเหลือได้ก็จะเร่งให้เร็วที่สุด เพราะความเดือดร้อนของพี่น้องประชาชน ไม่สามารถรอได้
"หลายคนอาจจะสงสัยว่าทําไมผู้ได้รับบาดเจ็บ 37 รายยังไม่ได้รับการพิจารณา ผมต้องขอชี้แจงว่า กระบวนการรักษาหลายรายยังไม่เสร็จสิ้น เพราะอาการบาดเจ็บของแต่ละคนไม่เท่ากัน ทําให้มีค่าใช้จ่ายที่แตกต่างกันไป แต่เมื่อรักษาเสร็จแล้วเราจะเร่งพิจารณาให้เร็วที่สุดเช่นเดียวกัน ซึ่งผมขอย้ําสิทธิอีกครั้งว่า ผู้เสียชีวิตมีสิทธิได้รับการเยียวยารวมเป็นเงิน 110,000 บาท แบ่งเป็น ค่าตอบแทนกรณีถึงแก่ความตาย 50,000 บาท ค่าจัดการศพ 20,000 บาท ค่าขาดอุปการะเลี้ยงดู 40,000 บาท ส่วนผู้ได้รับบาดเจ็บ จะได้รับค่ารักษาพยาบาลเท่าที่จ่ายจริงไม่เกิน 40,000 บาท ค่าฟื้นฟูสมรรถภาพทางร่างกายและจิตใจตามจริงไม่เกิน 20,000 บาท ค่าขาดประโยชน์ในระหว่างที่ไม่สามารถทํางานได้ ตามอัตราค่าจ้างขั้นต่ําของชลบุรี วันละ 336 บาท ไม่เกิน 1 ปี และค่าตอบแทนความเสียหายอื่น ไม่เกิน 50,000 บาท"นายสมศักดิ์ กล่าว
นายสมศักดิ์ กล่าวอีกว่า ในส่วนของเรื่องการแต่งตั้งโยกย้ายข้าราชการในระดับผู้บริหาร ตนขอมอบหมายให้ท่านปลัดกระทรวงยุติธรรมดูแล ใครมีอะไรจะเสนอก็คุยกับท่านปลัดได้เลย ซึ่งในการพิจารณาผู้ที่เหมาะสมนั้นจะดูจากเหตุผลของเนื้องานเป็นหลัก ทุกอย่างต้องโปร่งใสและตรวจสอบได้ เพื่อให้งานในกระทรวงยุติธรรมเดินหน้ารวดเร็วและเกิดประโยชน์สูงสุดต่อประชาชน
รัฐบาลไทย-ข่าวทำเนียบรัฐบาล-กระทรวงยุติธรรม จัดประชุมคณะกรรมการพัฒนาระบบการติดตามคนหาย และการพิสูจน์คนนิรนามและศพนิรนาม
วันจันทร์ที่ 14 มีนาคม 2565
กระทรวงยุติธรรม จัดประชุมคณะกรรมการพัฒนาระบบการติดตามคนหาย และการพิสูจน์คนนิรนามและศพนิรนาม
กระทรวงยุติธรรม จัดประชุมคณะกรรมการพัฒนาระบบการติดตามคนหาย และการพิสูจน์คนนิรนามและศพนิรนาม (ค.พ.ศ.)
ขับเคลื่อนงานด้านคนหาย คนนิรนาม และศพนิรนามให้มีประสิทธิภาพมากยิ่งขึ้น
ในวันจันทร์ที่ ๑๔ มีนาคม ๒๕๖๕ เวลา ๑๐.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการพัฒนาระบบการติดตามคนหาย และการพิสูจน์คนนิรนามและศพนิรนาม (ค.พ.ศ.) ครั้งที่ ๑/๒๕๖๕ โดยมี นายสมศักดิ์ เทพสุทิน รัฐมนตรีว่าการกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจเอก ทรงศักดิ์ รักศักดิ์สกุล ผู้อํานวยการสถาบันนิติวิทยาศาสตร์ ในฐานะเลขานุการ ค.พ.ศ. พันตํารวจโท เชน กาญจนาปัจจ์ รองผู้อํานวยการสถาบันนิติวิทยาศาสตร์ รวมถึงคณะกรรมการผู้ทรงคุณวุฒิและผู้แทนจากกระทรวงการพัฒนาสังคมและความมั่นคงของมนุษย์ กระทรวงมหาดไทย กระทรวงยุติธรรม กระทรวงสาธารณสุข สํานักงานตํารวจแห่งชาติ สํานักงานอัยการสูงสุด กรมการปกครอง กรมพัฒนาสังคมและสวัสดิการ สถาบันนิติเวชวิทยา สํานักงานพิสูจน์หลักฐานตํารวจ และสํานักงานกิจการยุติธรรม เข้าร่วมประชุม ผ่านระบบการประชุมทางไกล (Video Conference) และห้องประชุมเวชชาชีวะ (ห้องประชุม ๑) ชั้น ๘ สถาบันนิติวิทยาศาสตร์ อาคารรัฐประศาสนภักดี ศูนย์ราชการเฉลิมพระเกียรติ ๘๐ พรรษาฯ กรุงเทพมหานคร
โดยสถาบันนิติวิทยาศาสตร์ได้รายงานข้อมูลสถิติ คนหาย คนนิรนามและศพนิรนาม ในระบบฐานข้อมูลกลางในการจัดเก็บและสืบค้นข้อมูลบุคคลสูญหายและการพิสูจน์ศพนิรนาม รายงานการ Download mobile application “U-NAI” และผลการดําเนินงาน และรายงานอัตรากําลังพนักงานราชการที่ได้รับการจัดสรร จํานวน ๑๐ ตําแหน่ง
ที่ประชุมได้รับทราบผลการดําเนินงานคณะอนุกรรมการจัดทํานโยบาย แผนแม่บท และแผนปฏิบัติการ ด้านคนหาย คนนิรนามและศพนิรนาม (คณะอนุฯ ๑) ผลการดําเนินงานการจัดทํา (ร่าง) แผนปฏิบัติการด้านคนหาย คนนิรนามและศพนิรนาม ระยะที่ ๒ (พ.ศ. ๒๕๖๖ - ๒๕๗๐) ผลการดําเนินงาน คณะอนุกรรมการขับเคลื่อนและจัดทํามาตรฐานการตรวจพิสูจน์ พัฒนาฐานข้อมูลและระบบติดตามคนหาย คนนิรนามและศพนิรนาม (คณะอนุฯ ๒) โครงการบูรณาการความร่วมมือในการตรวจพิสูจน์คนนิรนาม การบันทึกข้อตกลงความร่วมมือ (MOU) ว่าด้วยการเผยแพร่ภาพและข้อมูล เพื่อการติดตามคนหาย พิสูจน์คนนิรนามและศพนิรนาม ระหว่างสถาบันนิติวิทยาศาสตร์กับองค์การกระจายเสียงและแพร่ภาพสาธารณะแห่งประเทศไทย (ส.ส.ท.) การบูรณาการงานเพื่อพัฒนาการตรวจพิสูจน์อัตลักษณ์บุคคลของคนนิรนามและศพนิรนามด้วยภาพใบหน้าและลายพิมพ์นิ้วมือ ร่วมกับกรมการปกครอง ผลการดําเนินงานคณะอนุกรรมการบูรณาการภารกิจการติดตามคนหาย พิสูจน์คนนิรนามและศพนิรนาม (คณะอนุฯ ๓) การประชุมและการดําเนินการด้านการติดตามคนหาย การพิสูจน์คนนิรนามและศพนิรนาม ร่วมกับหน่วยงานบูรณาการและภาคประชาสังคม ผ่านเคสต้นแบบ โครงการนําร่องการตรวจพิสูจน์อัตลักษณ์บุคคลคนไข้นิรนาม/ศพนิรนามในโรงพยาบาล เพื่อขยายฐานข้อมูลกลางในการจัดเก็บและสืบค้นข้อมูลบุคคลสูญหายและการพิสูจน์ศพนิรนาม ผลการดําเนินการเพื่อเตรียมการยกระดับศักดิ์ของระเบียบสานักนายกรัฐมนตรี ว่าด้วยการสนับสนุนการปฏิบัติงานติดตามคนหาย และการพิสูจน์คนนิรนามและศพนิรนาม พ.ศ. ๒๕๖๔ ผลการศึกษาเรื่อง “การจัดการศพนิรนามภายหลังการชันสูตร และการวิเคราะห์กฎหมายที่เกี่ยวข้องเพื่อการยกร่างกฎหมาย”
นอกจากนี้ ที่ประชุมได้พิจารณาเห็นชอบ (ร่าง) แผนปฏิบัติการด้านคนหาย คนนิรนามและศพนิรนาม ระยะที่ ๒ (พ.ศ. ๒๕๖๖ - ๒๕๗๐) เพื่อเสนอต่อสภาพัฒนาเศรษฐกิจและสังคมแห่งชาติ
รัฐบาลไทย-ข่าวทำเนียบรัฐบาล-โฆษกรัฐบาลเผย สำนักงานสลากกินแบ่งรัฐบาล มอบเป็นของขวัญปีใหม่ “โครงการสลาก 80” ตามนโยบายนายกรัฐมนตรี เริ่มจำหน่ายงวดแรก 17 ม.ค. 65 ในพื้นที่ กทม. และนนทบุรี
วันพฤหัสบดีที่ 23 ธันวาคม 2564
โฆษกรัฐบาลเผย สํานักงานสลากกินแบ่งรัฐบาล มอบเป็นของขวัญปีใหม่ “โครงการสลาก 80” ตามนโยบายนายกรัฐมนตรี เริ่มจําหน่ายงวดแรก 17 ม.ค. 65 ในพื้นที่ กทม. และนนทบุรี
โฆษกรัฐบาลเผย สํานักงานสลากกินแบ่งรัฐบาล มอบเป็นของขวัญปีใหม่ “โครงการสลาก 80” ตามนโยบายนายกรัฐมนตรี เริ่มจําหน่ายงวดแรก 17 ม.ค. 65 ในพื้นที่ กทม. และนนทบุรี
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า จากการที่รัฐบาลมีนโยบายมอบของขวัญปีใหม่ 2565ให้กับประชาชนนั้นสํานักงานสลากกินแบ่งรัฐบาลภายใต้สังกัดกระทรวงการคลัง ได้จัดทําของขวัญปีใหม่ พ.ศ. 2565 ให้แก่ประชาชนคนไทย โดยได้ดําเนิน “โครงการสลาก 80” เพื่อขยายจุดจําหน่ายและกําหนดกลุ่มเป้าหมายที่จําหน่ายสลากกินแบ่งรัฐบาล โดยกําหนดหลักเกณฑ์และวิธีการดําเนินการไว้ 2 ระยะ ดังนี้
ระยะที่ 1 : ขยายในเชิงลึกในเขตกรุงเทพมหานครและจังหวัดนนทบุรี เพิ่มเติม จํานวน 34 จุดจําหน่าย (จากบัญชีสํารอง ปี 2564) รวมกับของเดิมเป็น 74 จุดจําหน่าย โดยจะเริ่มจําหน่ายสลากงวดแรกในงวดวันที่ 17 มกราคม 2565 เป็นต้นไป
ระยะที่ 2 : ขยายจุดจําหน่ายในเชิงกว้าง โดยเปิดรับสมัครตัวแทนจําหน่ายขยายทั่วประเทศ ทั้งส่วนกลางและส่วนภูมิภาค จํานวนไม่เกิน 1,000 จุดจําหน่าย โดยจะเปิดรับสมัครตั้งแต่วันที่ 24 ธันวาคม 2564 - 24 มกราคม 2565 สําหรับผู้ที่ผ่านหลักเกณฑ์แต่ไม่ได้รับการคัดเลือก จะถูกกําหนดให้เป็นผู้ขึ้นบัญชีสํารองตัวแทนจําหน่ายโครงการ “สลาก 80” โดยมีระยะเวลาในการขึ้นบัญชีสํารอง 1 ปี นับตั้งแต่วันที่มีประกาศของสํานักงานสลากกินแบ่งรัฐบาล ในกรณีที่ตัวแทนจําหน่ายโครงการ “สลาก 80” รายใดสละสิทธิ หรือถูกตรวจพบว่าไม่ปฏิบัติตามสัญญาและเงื่อนไขที่สํานักงานสลากกินแบ่งรัฐบาลกําหนด จะเรียกผู้ขึ้นบัญชีสํารองลําดับถัดไปของจังหวัดนั้นขึ้นมาทดแทน เพื่อให้จํานวนของจุดจําหน่ายโครงการ “สลาก 80” ครบถ้วนตามจํานวนที่กําหนด โดยจุดจําหน่ายโครงการ “สลาก 80” จะเริ่มพร้อมกันทั่วประเทศ ตั้งแต่เดือนพฤษภาคม 2565 เป็นต้นไป สําหรับประชาชนผู้สนใจสามารถตรวจสอบรายละเอียดจุดจําหน่ายได้จากแอปพลิเคชัน GLO Lottery ในช่องค้นหาจุดจําหน่าย GLO Official Sellers
โฆษกประจําสํานักนายกรัฐมนตรี กล่าวว่า กระทรวงการคลังยังได้ดําเนินโครงการต่าง ๆ อีกหลายโครงการตามนโยบายของขวัญปีใหม่ 2565 ของรัฐบาล อาทิ กองทุนเงินให้กู้ยืมเพื่อการศึกษา ขยายระยะเวลามาตรการลดหย่อนหนี้ จากเดิมสิ้นสุดวันที่ 31 ธันวาคม 64 เป็นสิ้นสุดวันที่ 30 มิถุนายน 2565 โครงการกรมธรรม์ประกันภัยอุบัติเหตุปีใหม่อุ่นใจ (ไมโครอินชัวรันส์) สําหรับเทศกาลปีใหม่ 2565 โดยมีเงื่อนไขการทําสัญญาประกันภัย ตั้งแต่วันที่ 25 ธันวาคม 2564 – 25 กุมภาพันธ์ 2565 ระยะเวลาคุ้มครอง 30 วัน เบี้ยประกันภัย 10 บาท รวมทั้ง โครงการช้อปดีมีคืน ปี 2565 ที่เริ่ม 1 ม.ค. -15 ก.พ. 65 รวมไปถึงโครงการคนละครึ่ง เฟส 4 ในเดือนมีนาคม-เมษายน 65
“นายกรัฐมนตรีพอใจการทํางานของกระทรวงการคลังและสํานักงานกินแบ่งรัฐบาล ที่ได้ดําเนินโครงการสลาก 80 ช่วยกระตุ้นสร้างการรับรู้ ทั้งผู้ซื้อและผู้ขายว่าสลากกินแบ่งรัฐบาลสามารถจําหน่ายในราคามาตรฐาน ตามกฎหมาย ลดความรุนแรงของปัญหาสลากเกินราคา เป็นประโยชน์ให้กับผู้ประกอบการขายล็อตเตอรี่ และผู้ซี้อ ก็ซื้อได้ในราคาที่เป็นธรรม” นายธนกร กล่าว
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 31 ตุลาคม 2564​ พบพนักงานติดเชื้อไวรัส COVID-19 จำนวน​ 1 ราย​
วันอาทิตย์ที่ 31 ตุลาคม 2564
ประกาศ ขสมก. ประจําวันที่ 31 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​
ประกาศ ขสมก. ประจําวันที่ 31 ตุลาคม 2564​ พบพนักงานติดเชื้อไวรัส COVID-19 จํานวน​ 1 ราย​
พนักงานเก็บค่าโดยสารรถธรรมดา สาย 82 เพศหญิง อายุ 19 ปี
รัฐบาลไทย-ข่าวทำเนียบรัฐบาล-28 กรกฎาคม วันเฉลิมพระชนมพรรษาพระบาทสมเด็จพระเจ้าอยู่หัว
วันพฤหัสบดีที่ 28 กรกฎาคม 2565
28 กรกฎาคม วันเฉลิมพระชนมพรรษาพระบาทสมเด็จพระเจ้าอยู่หัว
ธ ทรงเป็น พระมิ่งขวัญ อันพิลาศ
ไทยทั้งชาติ จงรัก ภักดีมั่น
ร้อยใจภักดิ์ เทิดบุญญา สถาบัน
เทิดราชัน ขอพระองค์ ทรงพระเจริญ
รัฐบาลไทย-ข่าวทำเนียบรัฐบาล-สำนักงานสลากฯ แจ้ง งวด 1 สิงหาคมนี้ ปรับรูปแบบป้องกันการปลอมแปลงบนใบสลาก โดยพิมพ์เลขชุดทับงวดวันที่ หวังแก้ปัญหาสลากทิพย์ และป้องกันการปลอมแปลงสลาก
วันเสาร์ที่ 16 กรกฎาคม 2565
สํานักงานสลากฯ แจ้ง งวด 1 สิงหาคมนี้ ปรับรูปแบบป้องกันการปลอมแปลงบนใบสลาก โดยพิมพ์เลขชุดทับงวดวันที่ หวังแก้ปัญหาสลากทิพย์ และป้องกันการปลอมแปลงสลาก
สํานักงานสลากกินแบ่งรัฐบาลปรับรูปแบบของข้อมูลบนใบสลากจากเดิม "ชุดที่" จะอยู่ใต้ "งวดวันที่" ปรับเปลี่ยนเป็น พิมพ์หมายเลข "ชุดที่" เพิ่มโดยพิมพ์ทับลงบน "งวดวันที่" ซึ่งจะทําให้ เห็นเลขชุดได้อย่างชัดเจน ในตําแหน่งเดียวกับงวดวันที่
พันโท หนุน ศันสนาคม ผู้อํานวยการสํานักงานสลากกินแบ่งรัฐบาล กล่าวต่อผู้สื่อข่าวถึงกรณีที่มีการนํารูปภาพสลากฯ ไปโพสต์จําหน่าย โดยปกปิดสาระสําคัญบนใบสลาก ทําให้ไม่สามารถตรวจสอบได้ว่า เป็นสลากที่ถูกนําไปวนขายหลายทอด โดยไม่มีสลากจริงหรือที่เรียกกันว่าสลากทิพย์ตามที่ปรากฎเป็นข่าว อีกทั้ง ยังมีกรณีการนําสลากที่ไม่ถูกรางวัลไปปลอมแปลงแก้ไขตัวเลขแล้วนําไปหลอกขายให้กับประชาชนที่หลงเชื่อต้องสูญเสียทรัพย์สินเงินทอง อีกทั้งหากนําสลากปลอมแปลงแก้ไขมาขึ้นเงินรางวัล ก็จะถูกดําเนินคดีตามกฎหมายอีกด้วย ซึ่งประเด็นเหล่านี้ ทําให้ประชาชนผู้ซื้อได้รับความเดือดร้อน นอกจากการต้องซื้อสลากราคาเกินกว่าที่กําหนดแล้ว ยังอาจจะถูกหลอกลวงจากการที่ไม่มีสลากฉบับจริง หากถูกรางวัลจะไม่สามารถขึ้นเงินรางวัลได้
เพื่อเป็นการแก้ไขปัญหาดังกล่าว สํานักงานสลากฯ จึงได้ปรับรูปแบบของข้อมูลบนใบสลากจากเดิม "ชุดที่" จะอยู่ใต้ "งวดวันที่" ปรับเปลี่ยนเป็น พิมพ์หมายเลข "ชุดที่" เพิ่มโดยพิมพ์ทับลงบน "งวดวันที่" ซึ่งจะทําให้ เห็นเลขชุดได้อย่างชัดเจน ในตําแหน่งเดียวกับงวดวันที่ ซึ่งเป็นส่วนที่ผู้โพสต์ขายจะต้องเปิดเผยให้ผู้ซื้อเห็นได้อย่างชัดเจนอยู่แล้ว นอกเหนือจากหมายเลขบนใบสลาก เมื่อผู้ซื้อสลากทราบหมายเลขชุดก็จะสามารถตรวจสอบได้ว่า สลากฉบับนั้นๆ ได้ถูกนําไปขายที่อื่นด้วยหรือไม่ นอกจากนี้ ยังเป็นการป้องกันการปลอมแปลงบนใบสลากแล้วนําไปหลอกขายให้กับประชาชนอีกด้วย ทั้งนี้ รูปแบบดังกล่าวจะเริ่มพิมพ์ออกจําหน่ายตั้งแต่งวดวันที่ 1 สิงหาคม 2565 เป็นต้นไป
รัฐบาลไทย-ข่าวทำเนียบรัฐบาล-ก.อุตฯ บันทึกเทปถวายพระพรเนื่องในวันเฉลิมพระชนมพรรษา“พระบาทสมเด็จพระเจ้าอยู่หัว”
วันอังคารที่ 29 มิถุนายน 2564
ก.อุตฯ บันทึกเทปถวายพระพรเนื่องในวันเฉลิมพระชนมพรรษา“พระบาทสมเด็จพระเจ้าอยู่หัว”
ก.อุตฯ บันทึกเทปถวายพระพรเนื่องในวันเฉลิมพระชนมพรรษา“พระบาทสมเด็จพระเจ้าอยู่หัว”
วันนี้ (29 มิถุนายน 2564) นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม พร้อมด้วย นายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายกอบชัย สังสิทธิสวัสดิ์ ปลัดกระทรวงอุตสาหกรรม นางวรวรรณ ชิตอรุณ รองปลัดกระทรวงอุตสาหกรรม และนายบรรจง สุกรีฑา ผู้ตรวจราชการกระทรวงอุตสาหกรรม ร่วมบันทึกเทปถวายพระพรเนื่องในวันเฉลิมพระชนมพรรษา“พระบาทสมเด็จพระเจ้าอยู่หัว” เพื่อแสดงความจงรักภักดีและสํานึกในพระมหากรุณาธิคุณ ณ สถานีวิทยุโทรทัศน์แห่งประเทศไทย (NBT) ถนนวิภาวดีรังสิต
รัฐบาลไทย-ข่าวทำเนียบรัฐบาล-​ปลัดกอบชัยฯ เป็นประธานในพิธีเปิดการฝึกอบรมเชิงปฏิบัติการหลักสูตรพัฒนาบุคลากรการตรวจสอบ กำกับดูแลการประกอบกิจการโรงงาน
วันจันทร์ที่ 23 พฤษภาคม 2565
​ปลัดกอบชัยฯ เป็นประธานในพิธีเปิดการฝึกอบรมเชิงปฏิบัติการหลักสูตรพัฒนาบุคลากรการตรวจสอบ กํากับดูแลการประกอบกิจการโรงงาน
​ปลัดกอบชัยฯ เป็นประธานในพิธีเปิดการฝึกอบรมเชิงปฏิบัติการหลักสูตรพัฒนาบุคลากรการตรวจสอบ กํากับดูแลการประกอบกิจการโรงงาน
ปลัดกอบชัยฯ เป็นประธานในพิธีเปิดการฝึกอบรมเชิงปฏิบัติการหลักสูตรพัฒนาบุคลากรการตรวจสอบ กํากับดูแลการประกอบกิจการโรงงาน
วันนี้ (23 พฤษภาคม 2565) นายกอบชัย สังสิทธิสวัสดิ์ ปลัดกระทรวง เป็นประธานพิธีเปิดการฝึกอบรมเชิงปฏิบัติการหลักสูตรพัฒนาบุคลากรการตรวจสอบ กํากับดูแลการประกอบกิจการโรงงาน เพื่อเสริมสร้างความรู้ความเข้าใจพัฒนาทักษะและประสบการณ์ปฏิบัติงานด้านโรงงานอุตสาหกรรมให้แก่บุคลากรกลุ่มโรงงานอุตสาหกรรม กลุ่มอุตสาหกรรมพื้นฐานและการเหมืองแร่ระดับชํานาญการ ปฏิบัติการและนิติกร ของสํานักงานปลัดกระทรวงอุตสาหกรรมให้สามารถปฏิบัติงานด้านการกํากับดูแลโรงงาน การดําเนินคดีโรงงาน เทคนิคการตรวจโรงงาน การบริหารจัดการกากอุตสาหกรรม ให้เป็นไปอย่างถูกต้องมีประสิทธิภาพรวมทั้งอํานวยความสะดวกให้แก่ผู้รับบริการ การฝึกอบรมกําหนดจัด 2 รุ่น รุ่นแรก ระหว่างวันที่ 23-27 พฤษภาคม 2565 และรุ่นที่ 2 ระหว่างวันที่ 6-10 มิถุนายน 2565 โดยมีนางวรวรรณ ชิตอรุณ รองปลัดกระทรวงอุตสาหกรรม นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ร่วมเป็นเกียรติฯ ณ โรงแรมพูลแมน คิง เพาเวอร์ กรุงเทพ
#กํากับดูแลการประกอบกิจการโรงงาน
#กระทรวงอุตสาหกรรม #prmoi
รัฐบาลไทย-ข่าวทำเนียบรัฐบาล-“รมช.มนัญญา” ห่วงเกษตรกร เตือนอย่านำซากสุกรที่เป็นโรคตายไปทำปุ๋ยหมักและน้ำหมักชีวภาพ
วันจันทร์ที่ 17 มกราคม 2565
“รมช.มนัญญา” ห่วงเกษตรกร เตือนอย่านําซากสุกรที่เป็นโรคตายไปทําปุ๋ยหมักและน้ําหมักชีวภาพ
“รมช.มนัญญา” ห่วงเกษตรกร เตือนอย่านําซากสุกรที่เป็นโรคตายไปทําปุ๋ยหมักและน้ําหมักชีวภาพ
รมช.กระทรวงเกษตรฯ มนัญญา ไทยเศรษฐ์ แสดงความห่วงใยพี่น้องเกษตรกรต่อการระบาดของโรคอหิวาต์แอฟริกาในสุกร (โรค ASF) โดยเฉพาะประเด็นความเข้าใจผิดของเกษตรกรที่นําซากสุกรที่เป็นโรคตายไปทําปุ๋ยหมักและน้ําหมักชีวภาพ
วันนี้ 17 มกราคม 2565 นายระพีภัทร์ จันทรศรีวงศ์ รองปลัดกระทรวงเกษตรและสหหรณ์ ได้ลงพื้นที่ จ.นครปฐม ร่วมกับปศุสัตว์จังหวัด ปศุสัตว์อําเภอ สํานักวิจัยพัฒนาการเกษตรเขตที่ 5 และศูนย์วิจัยพัฒนาการเกษตร จ.นครปฐม กรมวิชาการเกษตร ติดตามการควบคุมการเฝ้าระวังสถานการณ์การระบาดของโรคอหิวาต์แอฟริกาในสุกร และเน้นย้ําบูรณาการการทํางานร่วมหน่วยงานที่เกี่ยวข้อง รวมถึงได้สร้างความเข้าใจต่อพี่น้องเกษตรกรไม่ให้นําซากสัตว์ตายไปทําปุ๋ยและน้ําหมักชีวภาพ โดยได้เน้นย้ําถึงขั้นตอนการปฏิบัติและระเบียบ ข้อห้ามตาม พ.ร.บ.โรคระบาดสัตว์ และ พ.ร.บ.ปุ๋ย รวมถึงมาตรฐานขององค์การสุขภาพสัตว์โลก (OIE)
จึงขอให้พี่น้องเกษตรกรอย่าหลงเชื่อ การนําซากสุกรที่เป็นโรคตายไปทําปุ๋ยหมักและน้ําหมักชีวภาพ และหากพบซากสัตว์ตายผิดปกติ ให้แจ้งทางปศุสัตว์จังหวัดเข้ามาดําเนินการโดยเร็ว เพื่อป้องกันการแพร่ระบาดของโรค ASF ซึ่งมีความทนทานสามารถมีชีวิตอยู่ในธรรมชาติได้นานซึ่งเป็นอันตรายอย่างยิ่งต่อสุขภาพของมนุษย์และสัตว์
รัฐบาลไทย-ข่าวทำเนียบรัฐบาล-รัฐบาลพอใจ Fitch Ratings คงอันดับความน่าเชื่อถือไทยที่ BBB+ คาดเศรษฐกิจขยายตัว 4.5% จากการฟื้นตัวทางเศรษฐกิจและภาคการท่องเที่ยว
วันพุธที่ 22 มิถุนายน 2565
รัฐบาลพอใจ Fitch Ratings คงอันดับความน่าเชื่อถือไทยที่ BBB+ คาดเศรษฐกิจขยายตัว 4.5% จากการฟื้นตัวทางเศรษฐกิจและภาคการท่องเที่ยว
.....
พลเอก ประยุทธ์ จันทร์โอชา นายกรัฐมนตรี และ รมว.กลาโหม รับทราบผลและรู้สึกยินดีที่บริษัท Fitch Ratings (Fitch) ได้เปิดเผยรายงาน (21 มิ.ย. 65) คงอันดับความน่าเชื่อถือของประเทศไทย (Sovereign Credit Rating) ที่ BBB+ และมุมมองความน่าเชื่อถืออยู่ในระดับมีเสถียรภาพ (Stable Outlook)
.
นอกจากนี้ Fitch ยังคาดการณ์ว่าปีนี้ ประเทศไทยจะขาดดุลงบประมาณลดลง สัดส่วนหนี้ภาครัฐบาล (General Government Debt) ต่อ GDP จะเพิ่มขึ้นอยู่ที่ร้อยละ 55.4 ต่อ GDP เศรษฐกิจจะขยายตัวที่ 4.5% เนื่องจากการฟื้นตัวภายในประเทศและการกลับมาของนักท่องเที่ยว ซึ่งคาดว่าจะเพิ่มขึ้นจาก 6.5 ล้านคนในปี 2565 เป็น 22 ล้านคนในปี 2566 ส่วนภาคการเงินต่างประเทศ (External Finance) ยังมีความแข็งแกร่ง
.
นายกรัฐมนตรีขอบคุณทุกฝ่ายที่ร่วมบูรณาการความร่วมมืออย่างต่อเนื่องจนเห็นผลชัดเจนและเป็นที่ยอมรับ พร้อมกําชับทุกหน่วยงานที่เกี่ยวข้องเร่งผลักดันการพัฒนาในทุกมิติ เพื่อประโยชน์สูงสุดแก่ประชาชน มุ่งหวังฟื้นฟูเศรษฐกิจและสังคมไทยให้พร้อมต่อการเปิดประเทศอย่างมีประสิทธิภาพ
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-นายกรัฐมนตรีห่วงใยประชาชนที่จะเดินทางไกลช่วงวันหยุดยาว
วันพุธที่ 20 ตุลาคม 2564
นายกรัฐมนตรีห่วงใยประชาชนที่จะเดินทางไกลช่วงวันหยุดยาว
วันพุธที่ 20 ตุลาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
พลเอก ประยุทธ์ จันทร์โอชา นายกรัฐมนตรี ห่วงใยประชาชนที่จะเดินทางไกลในช่วงวันหยุดยาวซึ่งเป็นผลมาจากมติ ครม. เมื่อวันที่ 29 ธ.ค.2563 โดยประกาศให้วันพฤหัสบดีที่ 21 วันออกพรรษา เป็นวันหยุดพิเศษของภาคกลาง และวันศุกร์ที่ 22 เป็นวันหยุดชดเชยวันปิยมหาราชแทนวันจันทร์ที่ 25 ส่งผลให้เป็นการหยุดยาวติดต่อกัน 4 วันสําหรับจังหวัดในภาคกลางรวมถึง กทม.และปริมณฑล คือตั้งแต่วันที่ 21 – 24 ต.ค.2564 ประชาชนที่จะเดินทางไกลขอให้ติดตามพยากรณ์อากาศเพราะยังมีฝนตกในหลายพื้นที่ เตรียมความพร้อมของยานพาหนะและผู้ขับขี่ เดินทางอย่างระมัดระวังและป้องกันตนเองจากโรคโควิด-19 ตามมาตรการสาธารณสุข เพื่อความปลอดภัยตลอดการเดินทาง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-โฆษกรัฐบาลเผยเศรษฐกิจไทยไตรมาสแรก ปี 65 ส่งสัญญาณดี เอกชนขานรับนโยบาย “นายกฯ”มั่นใจแรงหนุนจากมาตรการรัฐ ขณะที่ ธนาคารโลกคาดเศรษฐกิจไทยปี 65 เติบโต 3.9%
วันพฤหัสบดีที่ 16 ธันวาคม 2564
โฆษกรัฐบาลเผยเศรษฐกิจไทยไตรมาสแรก ปี 65 ส่งสัญญาณดี เอกชนขานรับนโยบาย “นายกฯ”มั่นใจแรงหนุนจากมาตรการรัฐ ขณะที่ ธนาคารโลกคาดเศรษฐกิจไทยปี 65 เติบโต 3.9%
โฆษกรัฐบาลเผยเศรษฐกิจไทยไตรมาสแรก ปี 65 ส่งสัญญาณดี เอกชนขานรับนโยบาย “นายกฯ”มั่นใจแรงหนุนจากมาตรการรัฐ ขณะที่ ธนาคารโลกคาดเศรษฐกิจไทยปี 65 เติบโต 3.9%
วันที่ 16 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เผยเอกชนเชื่อมั่นเศรษฐกิจไทยไตรมาสแรกปี 2565 เติบโตต่อเนื่อง จากการเดินหน้านโยบายเศรษฐกิจของพลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โดยธนาคารโลกคาดการณ์ว่า เศรษฐกิจไทยปี 2565 เติบโตร้อยละ 3.9 เพิ่มสูงขึ้นจากการเติบโตร้อยละ 1 ในปีนี้ สอดคล้องกับผลวิจัยกรุงศรีโดยธนาคารกรุงศรีอยุธยา จํากัด (มหาชน) รายงานแนวโน้มการบริโภคภาคเอกชนในปี 2565 จะเติบโตที่ 3.6% จากที่ในปี 64 เติบโตอยู่ที่ 1.1%
นายธนกร กล่าวต่อว่า ปัจจัยที่ทําให้เศรษฐกิจไทยและความเชื่อมั่นภาคเอกชนสูงขึ้นในปีหน้าเป็นผลมาจาก แรงหนุนจากมาตรการภาครัฐ และการทยอยผ่อนคลายมาตรการควบคุมโรค ประกอบกับการฟื้นตัวของธุรกิจบริการ เช่น ธุรกิจท่องเที่ยว ซึ่งเป็นหนึ่งในหัวใจหลักของเศรษฐกิจไทย อีกทั้งการกระจายการฉีดวัคซีนโควิด-19 เป็นไปได้รวดเร็วและทั่วถึง และจํานวนผู้ติดเชื้อรายใหม่อยู่ในระดับต่ํา
“รัฐบาลส่งเสริมปัจจัยบวกต่าง ๆ ที่จะช่วยให้เศรษฐกิจไทยฟื้นตัวขึ้นมาอีกครั้ง อาทิ การผลักดันธนาคารกลางแห่งประเทศไทยให้คงนโยบายอัตราดอกเบี้ยต่ําที่ร้อยละ 0.50 ต่อเนื่องไปจนถึงปีหน้า เพื่อกระตุ้นเศรษฐกิจและการบริโภค และการคงกรอบอัตราเงินเฟ้อให้อยู่ที่ระดับ 1-3% เพื่อให้เหมาะสมกับสภาพเศรษฐกิจและเป็นแรงส่งสําหรับเศรษฐกิจไทยต่อเนื่องไปจนถึงปี 2567 ขณะเดียวกัน นายกรัฐมนตรีพลเอก ประยุทธ์ จันทร์โอชา ยังมุ่งผลักดันเพิ่มขีดความสามารถในการแข่งขันทางเศรษฐกิจของประเทศด้วยการใช้นวัตกรรมและเทคโนโลยีดิจิทัล เป็นเครื่องมือหลักในการสร้างสรรค์นวัตกรรมการผลิต การบริการ เพื่อให้เศรษฐกิจไทยฟื้นตัวอย่างต่อเนื่อง และมีความสามารถในการแข่งขันสูงขึ้นในระยะยาวด้วย” นายธนกร กล่าว
รัฐบาลไทย-ข่าวทำเนียบรัฐบาล-กรมทางหลวงชนบท สร้างถนนสาย ข9 และ ค3 ผังเมืองรวมชุมชนโคกกลอย - ท้ายเหมือง จังหวัดพังงา
วันจันทร์ที่ 18 เมษายน 2565
กรมทางหลวงชนบท สร้างถนนสาย ข9 และ ค3 ผังเมืองรวมชุมชนโคกกลอย - ท้ายเหมือง จังหวัดพังงา
ส่งเสริมเศรษฐกิจการท่องเที่ยว รองรับการขยายตัวของเมืองในอนาคต ตามนโยบายของรัฐมนตรีว่าการกระทรวงคมนาคม คาดแล้วเสร็จปี 2566
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนสาย ข9 และ ค3 ผังเมืองรวมชุมชนโคกกลอย - ท้ายเหมือง จังหวัดพังงา เพื่อแก้ไขปัญหาการจราจรในเขตเมือง ส่งเสริมเศรษฐกิจการท่องเที่ยวในระยะยาว รองรับการขยายตัวของเมือง พัฒนาการคมนาคมขนส่งให้มีความสมบูรณ์มากยิ่งขึ้น ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า จังหวัดพังงาเป็นเมืองที่มีสถานที่ท่องเที่ยวที่ดึงดูดนักเที่ยวทั้งในประเทศและต่างประเทศให้เข้ามาท่องเที่ยวเป็นจํานวนมาก ประกอบกับเป็นจังหวัดที่มีแนวโน้มการขยายตัวของเมืองอย่างต่อเนื่อง จึงจําเป็นต้องมีการพัฒนาโครงสร้างพื้นฐานด้านงานทาง เพื่อส่งเสริมเศรษฐกิจการค้า การท่องเที่ยว รองรับการขยายตัวของเมืองอย่างเป็นระบบ ทช. จึงได้ดําเนินโครงการก่อสร้างถนนสาย ข9 และ ค3 ผังเมืองรวมชุมชนโคกกลอย - ท้ายเหมือง จังหวัดพังงา รวมระยะทาง 4.229 กิโลเมตร ทั้งนี้ โครงการก่อสร้างถนนสายดังกล่าวเป็นแนวถนนก่อสร้างใหม่ แบ่งการดําเนินงานออกเป็น 2 ช่วง ดังนี้
- ช่วงที่ 1 จุดเริ่มต้นโครงการ (สาย ค3 กม. ที่ 0+000 - 1+998) โดยเชื่อมต่อกับถนนทางหลวงแผ่นดินหมายเลข 4303 (บริเวณ กม. ที่ 2+512) ไปบรรจบกับถนนทางหลวงแผ่นดินหมายเลข 402
- ช่วงที่ 2 จุดเริ่มต้นโครงการ (สาย ข9 กม. ที่ 1+998 - 4+228) ต่อเนื่องกับช่วงที่ 1 สาย ค3 โดยเชื่อมต่อกับถนนทางหลวงแผ่นดินหมายเลข 402 (บริเวณ กม. ที่ 2+050) ไปสิ้นสุดช่วงที่ 2 บนสาย ข9 บรรจบกับทางหลวงชนบทสาย พง.3006 ซึ่งลักษณะการก่อสร้างถนนเป็นถนนคอนกรีตเสริมเหล็ก ขนาด 4 ช่องจราจรไป - กลับ กว้างช่องละ 3.5 เมตร ไหล่ทางกว้างข้างละ 2.5 เมตร ทางเท้ากว้างข้างละ 2.5 เมตร พร้อมทางจักรยานกว้างไม่เกิน 1.5 เมตร พร้อมก่อสร้างสะพานคอนกรีตเสริมเหล็ก 2 แห่ง งานก่อสร้างท่อลอดเหลี่ยมคอนกรีตเสริมเหล็ก 7 แห่ง งานก่อสร้างระบบระบายน้ํา ติดตั้งไฟฟ้าแสงสว่าง ป้ายจราจร เครื่องหมายจราจรอีกด้วย
ปัจจุบันผลงานการก่อสร้างมีความก้าวหน้าไปแล้วกว่าร้อยละ 21 ขณะนี้อยู่ระหว่างดําเนินการในส่วนของงานผิวจราจรคอนกรีต งานโครงสร้างสะพาน และงานระบบระบายน้ํา โดยโครงการดังกล่าวคาดว่า จะดําเนินการก่อสร้างแล้วเสร็จสมบูรณ์ประมาณเดือนกันยายน 2566 ใช้งบประมาณในการก่อสร้างรวม 282.821 ล้านบาท
รัฐบาลไทย-ข่าวทำเนียบรัฐบาล-การประชุมคณะอนุกรรมการด้านสารัตถะ APEC
วันจันทร์ที่ 21 มิถุนายน 2564
การประชุมคณะอนุกรรมการด้านสารัตถะ APEC
กระทรวงเกษตรฯ เข้าร่วมการประชุมคณะอนุกรรมการด้านสารัตถะ เตรียมพร้อมเป็นเจ้าภาพประชุมรัฐมนตรีความมั่นคงอาหาร APEC 2022
นายระพีภัทร์จันทรศรีวงศ์รองปลัดกระทรวงเกษตรและสหกรณ์ได้รับมอบหมายจากดร.ทองเปลวกองจันทร์ปลัดกระทรวงเกษตรและสหกรณ์ให้เป็นผู้แทนเข้าร่วมการประชุมคณะอนุกรรมการด้านสารัตถะเพื่อเตรียมการจัดการประชุมผู้นําเขตเศรษฐกิจเอเปคและการประชุมที่เกี่ยวข้องในช่วงที่ประเทศไทยเป็นเจ้าภาพจัดการประชุมเอเปคปีพ.ศ. 2565ครั้งที่2/2564ผ่านระบบการประชุมทางไกลCisco Webexณห้องประชุม135กระทรวงเกษตรและสหกรณ์โดยมีนายดอนปรมัตถ์วินัยรองนายกรัฐมนตรีและรัฐมนตรีว่าการกระทรวงการต่างประเทศเป็นประธานคณะอนุกรรรมการฯโดยการประชุมครั้งนี้เพื่อพิจารณาหัวข้อหลัก(Theme)และประเด็นสําคัญ(Priorities) 3ด้านประกอบด้วย1)ด้านการส่งเสริมการเจริญเติบโตที่ยั่งยืนและครอบคลุมเพื่อผลักดันการเจริญเติบโตที่ยั่งยืนและสมดุลในทุกมิติคือเศรษฐกิจสิ่งแวดล้อมและสังคมให้ทุกคนสามารถเข้าถึงได้2)ด้านการอํานวยความสะดวกด้านการค้าและการลงทุนและ3)ด้านการฟื้นฟูความเชื่อมโยงโดยเฉพาะการเดินทางและการท่องเที่ยวเพื่อเร่งการฟื้นฟูและการเจริญเติบโตในภูมิภาคในยุคหลังโควิด-๑๙
ทั้งนี้ในปี2565ประเทศไทยโดยกระทรวงเกษตรและสหกรณ์จะเป็นเจ้าภาพจัดการประชุมรัฐมนตรีความมั่นคงอาหารเอเปค(The APEC Food Security Ministerial Meeting)เพื่อสร้างเสริมความร่วมมือด้านความมั่นคงอาหารภายในภูมิภาคเอเชีย-แปซิฟิกแสดงบทบาทของไทยในการดําเนินงานด้านความมั่นคงอาหารที่มีความพร้อมเป็นแหล่งสํารองอาหารของภูมิภาคอาเซียนและมาตรการรับมือต่อโรคโควิด-19 อีกทั้งยังเป็นการติดตามความคืบหน้าการดําเนินนโยบายมาตรการแผนงานและโครงการต่างๆที่เกี่ยวข้องกับความมั่นคงอาหารของสมาชิกอันจะเป็นประโยชน์ในการดําเนินนโยบายด้านความมั่นคงอาหารของกระทรวงเกษตรและสหกรณ์
รัฐบาลไทย-ข่าวทำเนียบรัฐบาล-กรมทางหลวงชนบท สร้างสะพานข้ามทางรถไฟบนถนนสาย ชบ.3022 จังหวัดชลบุรี แก้ปัญหาอุบัติเหตุอย่างยั่งยืน
วันพุธที่ 23 มีนาคม 2565
กรมทางหลวงชนบท สร้างสะพานข้ามทางรถไฟบนถนนสาย ชบ.3022 จังหวัดชลบุรี แก้ปัญหาอุบัติเหตุอย่างยั่งยืน
เพิ่มความปลอดภัยให้กับประชาชน รองรับรถไฟทางคู่ในอนาคต ตามนโยบายของรัฐมนตรีว่าการกระทรวงคมนาคม คาดแล้วเสร็จเดือนกรกฎาคม 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย ชบ.3022 แยกทางหลวงแผ่นดินหมายเลข 315 - บ้านเก่า อําเภอพานทอง จังหวัดชลบุรี มีความก้าวหน้าไปแล้วกว่าร้อยละ 60 ขณะนี้อยู่ในขั้นตอนการติดตั้งชิ้นส่วนพื้นสะพาน คาดว่าจะก่อสร้างแล้วเสร็จในเดือนกรกฎาคม 2565
นายอภิรัฐ ไชยวงศ์น้อย อธิบดีกรมทางหลวงชนบท กล่าวว่า โครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย ชบ.3022 แยก ทล.315 - บ้านเก่า อําเภอพานทอง จังหวัดชลบุรี เป็นโครงการที่อยู่บนถนนที่มีจุดตัดผ่านทางรถไฟ มีปริมาณการจราจรที่เพิ่มสูงขึ้นอย่างต่อเนื่อง ส่งผลให้มีอุบัติเหตุเกิดขึ้นบ่อยครั้ง ทั้งนี้ เพื่อช่วยแก้ไขปัญหาการเกิดอุบัติเหตุในระยะยาวให้มีประสิทธิภาพเพิ่มมากขึ้น ยกระดับคุณภาพชีวิตให้กับประชาชนให้สามารถเดินทางได้อย่างสะดวกรวดเร็วปลอดภัย รวมทั้งเป็นการสนับสนุนโครงการรถไฟทางคู่ของกระทรวงคมนาคม ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ทช. ได้ดําเนินโครงการก่อสร้างสะพานข้ามทางรถไฟ จุดตัดทางรถไฟกับถนนทางหลวงชนบทสาย ชบ.3022 แยก ทล.315 - บ้านเก่า อําเภอพานทอง จังหวัดชลบุรี ใช้งบประมาณในการก่อสร้างรวม 189.230 ล้านบาท มีจุดเริ่มต้นโครงการ กม. ที่ 0+722 บริเวณจากทางแยกบ้านเก่าไปตามถนนทางหลวงชนบทสาย ชบ.3022 และไปสิ้นสุดโครงการประมาณ กม. ที่ 1+728 บริเวณบ้านหนองตําลึง แยก ทล.315 โดยก่อสร้างเป็นสะพานข้ามทางรถไฟ จํานวน 2 ช่องจราจร มีความกว้างพื้นสะพานรวมไหล่ทาง 9 เมตร ความยาวสะพาน 360 เมตร โครงสร้างพื้นสะพานเป็นคานคอนกรีตรูปกล่องแบบชิ้นส่วนสําเร็จรูป และก่อสร้างถนนต่อเชื่อมสะพานเป็นถนนผิวจราจรแบบคอนกรีตเสริมเหล็ก พร้อมทางเท้าความยาวรวมสองฝั่ง 646 เมตร นอกจากนี้ยังมีการก่อสร้างทางกลับรถใต้สะพาน พร้อมติดตั้งระบบไฟฟ้าแสงสว่าง ระบบระบายน้ํา เครื่องหมายจราจรและติดตั้งอุปกรณ์อํานวยความปลอดภัยอีกด้วย
รัฐบาลไทย-ข่าวทำเนียบรัฐบาล-พิธีทำบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2565
วันศุกร์ที่ 3 มิถุนายน 2565
พิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2565
พิธีทําบุญตักบาตรถวายพระราชกุศล เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี 3 มิถุนายน 2565
พิธีทําบุญตักบาตรถวายพระราชกุศล  เนื่องในโอกาสวันเฉลิมพระชนมพรรษา สมเด็จพระนางเจ้าฯ พระบรมราชินี  3 มิถุนายน 2565
วันนี้ (3 มิถุนายน 2565) เวลา 7:30 น. นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรมพร้อมด้วย นายภานุวัฒน์ ตริยางกูรศรี รองปลัดกระทรวงอุตสาหกรรม  ร่วมพิธีทําบุญตักบาตรถวายพระราชกุศล  เนื่องในโอกาสวันเฉลิมพระชนมพรรษาสมเด็จพระนางเจ้าฯ  พระบรมราชินี  3 มิถุนายน 2565   ณ  ท้องสนามหลวง
รัฐบาลไทย-ข่าวทำเนียบรัฐบาล-ปลัด สธ.ติดตามสถานการณ์อุทกภัย จ.อุทัยธานี ให้เตรียมแผนจัดบริการรองรับ แม้พบสถานพยาบาล ยังไม่ได้รับกระทบ
วันพฤหัสบดีที่ 21 ตุลาคม 2564
ปลัด สธ.ติดตามสถานการณ์อุทกภัย จ.อุทัยธานี ให้เตรียมแผนจัดบริการรองรับ แม้พบสถานพยาบาล ยังไม่ได้รับกระทบ
ปลัดกระทรวงสาธารณสุข ลงพื้นที่ติดตามสถานการณ์อุทุกภัย จังหวัดอุทัยธานี ขณะนี้ยังไม่มีสถานบริการสาธารณสุขได้รับผลกระทบ ย้ําให้เฝ้าระวังและเตรียมแผนรองรับ ทั้งการขนย้ายผู้ป่วย ยา เวชภัณฑ์ พื้นที่สํารองไม่ให้กระทบต่อการบริการ
นายแพทย์เกียรติภูมิ วงศ์รจิต ปลัดกระทรวงสาธารณสุข พร้อมด้วยแพทย์หญิงวิพรรณ สังคหะพงศ์ ผู้ตรวจราชการกระทรวงสาธารณสุข เขตสุขภาพที่3 และคณะผู้บริหาร ติดตามสถานการณ์อุทกภัย ที่โรงพยาบาลอุทัยธานี จังหวัดอุทัยธานี พร้อมมอบถุงยังชีพและชุดยาผู้ประสบภัยให้กับประชาชนในชุมชนเกาะเทโพ และให้สัมภาษณ์ว่า จังหวัดอุทัยธานีเป็นพื้นที่ลุ่ม ประสบภัยน้ําท่วมตามธรรมชาติเป็นประจํา หลังทราบข่าวว่าเขื่อนทับเสลา มีปริมาณน้ําเกินความจุ จึงลงพื้นที่เพื่อรับทราบสถานการณ์จริง พบว่า มี 7 อําเภอ 33 ตําบล 93 หมู่บ้าน 2,773 หลังคาเรือน และประชาชน 7,077 คน มีเจ้าหน้าที่สาธารณสุขได้รับผลกระทบ 1 คน และ อสม. 398 คน โดยอําเภอเมืองอุทัยธานีได้รับผลกระทบมากที่สุด แต่ยังไม่มีสถานพยาบาลได้รับผลกระทบ สามารถเปิดให้บริการได้ตามปกติ
นายแพทย์เกียรติภูมิกล่าวต่อว่า ได้กําชับเป็นระยะให้สถานพยาบาลในสังกัดที่มีความเสี่ยงน้ําท่วม ติดตามเฝ้าระวังสถานการณ์น้ําอย่างใกล้ชิด และเตรียมพร้อมรับสถานการณ์ เช่น แผนเคลื่อนย้าย/ส่งต่อผู้ป่วย ขนย้ายเครื่องมืออุปกรณ์การแพทย์ไว้ในที่ปลอดภัย สํารองยา เวชภัณฑ์ และทรัพยากรที่จําเป็นให้เพียงพอ รวมถึงจัดหาสถานที่สํารองสําหรับจัดบริการไม่ให้กระทบบริการประชาชน โดยในส่วนจังหวัดอุทัยธานี สํานักงานสาธารณสุขจังหวัดอุทัยธานี ได้จัดเตรียมยาและสิ่งของจําเป็นในช่วงสถานการณ์น้ําท่วม ได้แก่ คลอรีนเม็ด48 กระปุก ถุงแดงสําหรับใส่ขยะติดเชื้อ 160 กิโลกรัม ปูนขาว 56 ถุง น้ํายา อ.31 สําหรับทดสอบคลอรีนอิสระคงเหลือในน้ํา รวมถึงเตรียม ยาทาน้ํากัดเท้า 1,900 หลอด ยาชุดผู้ประสบภัย 664 ชุด และประสานหน่วยงานในพื้นที่เพื่อแจกจ่ายให้กับประชาชน
ทั้งนี้ ในช่วงน้ําท่วม ขอให้ประชาชนระมัดระวังเรื่องสุขภาพอนามัยเป็นพิเศษ ทั้งเรื่องอาหาร น้ําดื่ม โดยเฉพาะโรคที่มากับน้ําท่วมและหลังน้ําลด เช่น ตาแดง ท้องร่วง น้ํากัดเท้า และฉี่หนู หากเจ็บป่วยขอให้ไปพบแพทย์ที่สถานพยาบาลใกล้บ้าน และต้องไม่ลืมการปฏิบัติตามมาตรการป้องกันตนเองขั้นสูงสุด ทั้งการสวมหน้ากากอนามัยล้างมือบ่อยๆ เว้นระยะห่าง และหากยังไม่ได้ฉีดวัคซีน ขอให้เข้ารับการฉีดวัคซีน เพื่อให้ปลอดภัยจากโรคโควิด 19 ด้วย
******************************** 21 ตุลาคม 2564
รัฐบาลไทย-ข่าวทำเนียบรัฐบาล-กรมเจ้าท่า กระทรวงคมนาคม เร่งขุดลอกพื้นที่ภาคอีสาน รองรับมาตรการกองอำนวยการน้ำแห่งชาติ แก้ไขความเดือนร้อนของประชาชน
วันศุกร์ที่ 16 กรกฎาคม 2564
กรมเจ้าท่า กระทรวงคมนาคม เร่งขุดลอกพื้นที่ภาคอีสาน รองรับมาตรการกองอํานวยการน้ําแห่งชาติ แก้ไขความเดือนร้อนของประชาชน
...
16 กรกฎาคม 2564 นายวิทยา ยาม่วง อธิบดีกรมเจ้าท่า เปิดเผยความก้าวหน้าโครงการขุดลอกและบํารุงรักษาร่องน้ําภายในประเทศ บริเวณแม่น้ําสงคราม ตําบลทุ่งฝน อําเภอทุ่งฝน จังหวัดอุดรธานี ตําบลคําสะอาด อําเภอสว่างแดนดิน จังหวัดสกลนคร และลําน้ําแอก ตําบลหนองค่าย ตําบลตลาดไทร อําเภอประทาย จังหวัดนครราชสีมา เพื่อบูรณาการเตรียมความพร้อมในเชิงป้องกันเพื่อรับสถานการณ์ช่วงฤดูฝน สอดคล้องกับความต้องการในการใช้น้ําเพื่ออุปโภคบริโภค การเกษตร และการรักษาสภาพแวดล้อมทางน้ํา ตามนโยบายรัฐบาลและมาตรการของกองอํานวยการน้ําแห่งชาติ โดยพลเอกประวิตร วงษ์สุวรรณรองนายกรัฐมนตรี และกระทรวงคมนาคม โดยนายศักดิ์สยาม ชิดชอบ รัฐมนตรีว่าการกระทรวงคมนาคม
สํานักพัฒนาและบํารุงรักษาทางน้ํา สํานักงานพัฒนาและบํารุงรักษาทางน้ําที่ 8 เปิดหน่วยปฏิบัติงานขุดลอกฯ แม่น้ําสงคราม ตําบลทุ่งฝน อําเภอทุ่งฝน จังหวัดอุดรธานี ตําบลคําสะอาด อําเภอสว่างแดนดิน จังหวัดสกลนคร เมื่อวันที่ 23 เมษายน 2564 ซึ่งขณะนี้ใกล้แล้วเสร็จตามแผน โดยใช้เครื่องจักรเป็นรถขุด ขก.5 และรถขุดตักดินเช่าเอกชน มีนายสุรศักดิ์ แก้วบุญศรี นายช่างไฟฟ้าชํานาญงาน ปฏิบัติหน้าที่หัวหน้าหน่วยฯ ขุดลอกตั้งแต่กิโลเมตรที่ 427+500 ถึง กิโลเมตรที่ 430+650 ระยะทาง 3,150 เมตร ขุดลอกร่องน้ํา ให้ได้ความกว้าง 20-40 เมตร ขุดลอกระดับก้นร่องลึกประมาณ 155 เมตร (จากระดับน้ําทะเลปานกลาง) ปริมาณวัสดุขุดลอก 91,666 ลูกบาศก์เมตร ระยะเวลาดําเนินการ 86 วัน ปัจจุบันขุดลอกได้ระยะทาง 2,966 เมตร ปริมาณวัสดุขุดลอก 86,660 ลูกบาศก์เมตร คิดเป็นร้อยละ 94.5
และหน่วยปฏิบัติงานพื้นที่แห่งใหม่ บริเวณลําน้ําแอก ตําบลหนองค่าย ตําบลตลาดไทร อําเภอประทาย จังหวัดนครราชสีมา เมื่อวันที่ 9 กรกฎาคม 2564 โดยใช้เครื่องจักรเป็นรถขุด ขก.2 และ รถขุดตักดินเช่าเอกชน มีนายศิริศักดิ์ ศุภผล นายช่างขุดลอกชํานาญงาน ปฏิบัติหน้าที่หัวหน้าหน่วยฯ ถึงวันที่ 29 กันยายน 2564 ขุดลอกตั้งแต่กิโลเมตรที่ 5+300 ถึง กิโลเมตรที่ 1+400 ระยะทาง 3,900 เมตร ขุดลอกร่องน้ําให้ได้ความกว้าง 20-30 เมตร ขุดลอกระดับก้นร่องลึกประมาณ 139 เมตร (จากระดับน้ําทะเลปานกลาง) ปริมาณวัสดุขุดลอก 83,100 ลูกบาศก์เมตร ระยะเวลาดําเนินการ 82 วัน โดยขุดลอกเพื่อเพิ่มความกว้างและความลึกของร่องน้ํา เพิ่มพื้นที่ในการกักเก็บน้ํา แก้ไขปัญหากระแสน้ํากัดเซาะตลิ่ง รวมทั้งแก้ไขปัญหาอุทกภัยและภัยแล้ง ปัจจุบันขุดลอกได้ระยะทาง 199 เมตร ปริมาณวัสดุขุดลอก 3,746 ลูกบาศก์เมตร คิดเป็นร้อยละ 4.50
อธิบดีกรมเจ้าท่า กล่าวเพิ่มเติมว่า สํานักงานพัฒนาและบํารุงรักษาทางน้ําที่ 8 ได้มีแผนดําเนินการขุดลอกและบํารุงรักษาร่องน้ําภายในประเทศ ในพื้นที่ภาคตะวันออกเฉียงเหนือ ได้แก่ แม่น้ําสงคราม อําเภอสว่างแดนดิน จังหวัดสกลนคร ลําบางบอน อําเภอนาดูน จังหวัดมหาสารคาม ลําน้ําแอก อําเภอประทาย จังหวัดนครราชสีมา และลําสะแทด อําเภอเมืองยาง จังหวัดนครราชสีมา ขณะนี้ การปฏิบัติงานถึงเดือนมิถุนายน 2564 ขุดลอกตามแผนได้ปริมาณ 768,466 ลูกบาศก์เมตร จากแผน 1,094,000 ลูกบาศก์เมตร คิดเป็นผลงานร้อยละ 70.24 ซึ่งกรมเจ้าท่าได้เร่งเดินหน้าภารกิจขุดลอกอย่างต่อเนื่องให้แล้วเสร็จตามแผนเพื่อฟื้นฟูระบบนิเวศแม่น้ําให้เป็น แหล่งน้ําของชุมชนอย่างยั่งยืนต่อไป
รัฐบาลไทย-ข่าวทำเนียบรัฐบาล-ตั้งเป้าเดือน ต.ค. คนไทยฉีดวัคซีนเข็มแรก 50 ล้านคน
วันศุกร์ที่ 18 มิถุนายน 2564
ตั้งเป้าเดือน ต.ค. คนไทยฉีดวัคซีนเข็มแรก 50 ล้านคน
....
นายกรัฐมนตรีระบุ จะฉีดวัคซีนโควิดให้ประชาชนเฉลี่ยประมาณเดือนละ 10 ล้านโดส หากวัคซีนเพียงพอ โดยคาดว่าประมาณต้นเดือน ต.ค. จะมีประชาชนที่ได้รับการฉีดวัคซีนอย่างน้อยเข็มแรก 50 ล้านคน ปัจจุบันรัฐบาลเร่งเจรจาต่อเนื่องกับผู้ผลิตวัคซีน จํานวน 6 ราย ได้แก่ ไฟเซอร์ จอห์นสัน แอนด์ จอห์นสัน โมเดิร์นน่า แอสตราเซเนกา ซิโนแวคและซิโนฟาร์ม และได้ลงนามในสัญญาจองหรือสัญญาซื้อไปแล้ว 105.5 ล้านโดส
#ไทยคู่ฟ้า #รวมไทยสร้างชาติ #ร่วมต้านโควิด19
-------------------
อัลบั้มภาพ
ข่าวที่เกี่ยวข้อง
รัฐบาลเข้ม...
แจ้งเตือน...
อย่าแชร์...
กรุงเทพฯ...
ปลื้ม...
รัฐบาลไทย-ข่าวทำเนียบรัฐบาล-กรมการขนส่งทางราง เปิดยอดผู้ใช้บริการระบบขนส่งทางรางใช้บริการระบบขนส่งทางรางสะสมในช่วงเทศกาลสงกรานต์ 5 วัน (11-15 เม.ย. 65) กว่า 2.4 ล้านคน
วันเสาร์ที่ 16 เมษายน 2565
กรมการขนส่งทางราง เปิดยอดผู้ใช้บริการระบบขนส่งทางรางใช้บริการระบบขนส่งทางรางสะสมในช่วงเทศกาลสงกรานต์ 5 วัน (11-15 เม.ย. 65) กว่า 2.4 ล้านคน
...
นายพิเชฐ คุณาธรรมรักษ์ รองอธิบดีกรมการขนส่งทางราง กระทรวงคมนาคม เปิดเผยว่า หลังจากช่วงเทศกาลสงกรานต์ผ่านมา 5 วัน (11-15 เมษายน 2565) ยอดผู้ใช้บริการระบบขนส่งทางรางสะสมกว่า 2.4 ล้านคน โดยแบ่งเป็นรถไฟระหว่างเมืองของ การรถไฟแห่งประเทศไทย (รฟท.) จํานวน 203,337 คน และรถไฟฟ้าในเขตกรุงเทพฯ และปริมณฑล (สายสีแดง BTS สายสีเขียว MRT สายสีน้ําเงินและสีม่วง และแอร์พอร์ต เรล ลิงก์) จํานวน 2,239,885 คน ซึ่งจากตัวเลขการใช้บริการระบบรถไฟระหว่างเมือง จะเห็นได้ว่าประชาชนบางส่วนนั้นยังคงใช้ชีวิตอยู่ในกรุงเทพฯ กันอยู่ตามปกติ และอีกส่วนเลือกใช้ยานพาหนะส่วนบุคคลในการเดินทาง อาจเป็นเพราะเพื่อป้องกันการติดเชื้อไวรัส COVID -19 ไปสู่คนในครอบครัว ซึ่งทาง กรมการขนส่งทางราง (ขร.) ยังคงเน้นย้ําในหน่วยงานผู้ให้บริการระบบขนส่งทางรางยังคงเข้มข้นไว้ซึ่งมาตรการต่าง ๆ ทั้งด้านบริการ ด้านความปลอดภัย และด้านสาธารณสุข เพื่อความมั่นใจในการใช้บริการของประชาชน รวมทั้งขอความร่วมมือผู้ใช้บริการในการร่วมกันป้องกันการแพร่ระบาดโดยการใส่หน้ากากอนมัยตลอดการเดินทาง และมั่นล้างมือด้วยเจลหรือสเปรย์แอลกอฮอล์
สําหรับวันนี้และวันพรุ่งนี้ (16-17 เมษายน 2565) ขร. คาดว่าจะมีประชาชนทะยอยเดินทางกลับจากภูมิลําเนาหรือจากการท่องเที่ยว โดยได้มีการประสาน รฟท. ขอให้เพิ่มตู้พ่วงกับขบวนรถปกติ และจัดขบวนรถพิเศษ เพื่อรองรับการเดินทางของแระชาชน ไม่ให้มีเหตุการตกค้างของผู้โดยสารที่เลือกมาใช้บริการระบบขนส่งทางราง พร้อมทั้งประสานผู้ให้บริการรถไฟฟ้าเพิ่มความถี่ในการเดินรถ เพื่อรองรับการเชื่อมต่อการเดินทางจากรถไฟระหว่างเมือง เพื่อความสะดวก รวดเร็ว และปลอดภัยในการเดินทางต่อไป
รัฐบาลไทย-ข่าวทำเนียบรัฐบาล-​ผู้บริหารกระทรวงอุตสาหกรรม ลงพื้นที่ ม.แม่โจ้ หารือความร่วมมือนำร่องศูนย์แปรรูปกัญชงเป็นผลิตภัณฑ์อุตสาหกรรมขั้นกลาง
วันจันทร์ที่ 8 สิงหาคม 2565
​ผู้บริหารกระทรวงอุตสาหกรรม ลงพื้นที่ ม.แม่โจ้ หารือความร่วมมือนําร่องศูนย์แปรรูปกัญชงเป็นผลิตภัณฑ์อุตสาหกรรมขั้นกลาง
​ผู้บริหารกระทรวงอุตสาหกรรม ลงพื้นที่ ม.แม่โจ้ หารือความร่วมมือนําร่องศูนย์แปรรูปกัญชงเป็นผลิตภัณฑ์อุตสาหกรรมขั้นกลาง
จังหวัดเชียงใหม่ : วันนี้ (8 สิงหาคม 2565) นายสุชาติ ไตรแสงรุจิระ ที่ปรึกษารัฐมนตรีว่าการกระทรวงอุตสาหกรรม พร้อมด้วยนายจุลพงษ์ ทวีศรี รองปลัดกระทรวงอุตสาหกรรม ลงพื้นที่เยี่ยมชมและหารือความร่วมมือการร่วมดําเนินโครงการนําร่องศูนย์แปรรูปพืซกัญชงให้เป็นผลิตภัณฑ์อุตสาหกรรมขั้นกลางสําหรับเกษตรกรและอุตสาหกรรมรายย่อย ณ ห้องประชุมรวงผึ้ง ชั้น 5 อาคารสํานักงานมหาวิทยาลัย มหาวิทยาลัยแม่โจ้ จ.เชียงใหม่ โดยมีรองศาสตราจารย์ ดร.วีระพล ทองมา อธิการบดีมหาวิทลัยแม่โจ้ และคณะผู้บริหารมหาวิทยาลัย พร้อมทีมงานโครงการ ให้การต้อนรับ
โครงการดังกล่าวเป็นโครงการที่ต้องการส่งเสริมอุตสาหกรรมแปรรูปกัญชง ผลักดันการสร้างมูลค่าเพิ่มให้ผลิตภัณฑ์ไทย โดยได้ประสานกับสถาบันการศึกษาต่างๆ ที่มีองค์ความรู้ในแต่ละด้านในการร่วมกันดําเนินงาน โดยหารือกับมหาวิทยาลัยแม่โจ้ เพื่อร่วมกันดําเนินการโครงการนําร่องศูนย์แปรรูปพืชกัญชงให้เป็นผลิตภัณฑ์อุตสาหกรรมขั้นกลางสําหรับเกษตรกรและอุตสาหกรรมรายย่อย ให้เกิดเป็นรูปธรรม
จากนั้น คณะที่ปรึกษารัฐมนตรีว่าการกระทรวงอุตสาหกรรม ลงพื้นที่เยี่ยมชมศูนย์ทดสอบ วิจัยและพัฒนากัญชงอุตสาหกรรม มหาวิทยาลัยแม่โจ้ โดยรับฟังสรุปการผลการดําเนินงานที่ผ่านมา ชมพื้นที่การปลูกกัญชงกลางแจ้ง การปลูกในโรงเรือน และการแปรรูปช่อดอกกัญชงเบื้องต้น (การลดความชื้น) ณ พื้นที่ฟาร์มมหาวิทยาลัยแม่โจ้ ซึ่งเป็นอีกโครงการของมหาวิทยาลัยที่ดําเนินการเพื่อเตรียมต่อยอดในทางอุตสาหกรรมต่อไปในอนาคต
รัฐบาลไทย-ข่าวทำเนียบรัฐบาล-รัฐบาลเชิญชวนสายเที่ยวลงทะเบียนเราเที่ยวด้วยกันเฟส4 เผย 2 วันมีการใช้สิทธิจองห้องพักแล้วเกิน 1 แสนสิทธิ
วันพฤหัสบดีที่ 3 กุมภาพันธ์ 2565
รัฐบาลเชิญชวนสายเที่ยวลงทะเบียนเราเที่ยวด้วยกันเฟส4 เผย 2 วันมีการใช้สิทธิจองห้องพักแล้วเกิน 1 แสนสิทธิ
รัฐบาลเชิญชวนสายเที่ยวลงทะเบียนเราเที่ยวด้วยกันเฟส4 เผย 2 วันมีการใช้สิทธิจองห้องพักแล้วเกิน 1 แสนสิทธิ
วันที่ 3 ก.พ. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า จากที่รัฐบาลได้มีโครงการเราเที่ยวด้วยกัน เฟส4 ตั้งแต่วันที่ 1 ก.พ.ที่ผ่านมาเว็บไซต์ www.เราเที่ยวด้วยกัน.com ได้เปิดระบบให้ประชาชนที่ยังไม่เคยลงทะเบียนในโครงการเราเที่ยวด้วยกันตั้งแต่เฟสที่1-3 ได้ลงทะเบียนเพื่อรับสิทธิแล้ว โดยระบบได้เปิดให้ลงทะเบียนในเวลา 06.00-21.00 น. ของทุกวัน
ส่วนผู้ที่เคยลงทะเบียนในเฟสที่ผ่านๆมาแล้วไม่ต้องลงทะเบียนใหม่ แต่สามารถกดรับหลักเกณฑ์และเงื่อนไข บนแอปพลิเคชั่นเป๋าตัง เพื่อรับสิทธิในเฟส 4 จํานวน 10 สิทธิ และเริ่มใช้สิทธิในการจองห้องพักได้เลย
“ข้อมูลจากเว็บไซต์ เราเที่ยวด้วยวกัน.com ระบุว่าเพียง 2 วันแรกหลังเปิดให้เริ่มใช้สิทธิของเฟส4 มีผู้ใช้สิทธิจองห้องพักแล้วเกินกว่า 1 แสนสิทธิ จากที่รัฐบาลให้ทั้งหมด 2 ล้านสิทธิ ซึ่งนับว่ากระแสการตอบรับโครงการดีมาก โดยทางการท่องเที่ยวแห่งประเทศไทย ก็ได้ประเมินว่าโครงการนี้จะช่วยให้การท่องเที่ยวในประเทศในครึ่งแรกของปีจะมีพัฒนาการที่ดีขึ้นโดยต่อเนื่อง” น.ส.ไตรศุลี กล่าว
น.ส.ไตรศุลี กล่าวว่า สําหรับคุณสมบัติของผู้ที่จะลงทะเบียนเพื่อรับสิทธิตามโครงการเราเที่ยวด้วยกันนั้นต้องเป็นบุคคลสัญชาติไทย อายุตั้งแต่ 18 ปีบริบูรณ์ขึ้นไป ณ วันที่ลงทะเบียน โดยรายละเอียดตามโครงการฯ เฟส4 รัฐบาลจะให้การสนับสนุนใน 3 ส่วน ได้แก่
1.ส่วนลดค่าโรงแรมที่พัก 40% ของราคาที่พักต่อห้องต่อคืน ทั้งนี้ไม่เกิน 3,000 บาท ต่อห้องต่อคืนจํากัดสิทธิคนละไม่เกิน 10 ห้อง หรือ 10 คืน รวมตลอดโครงการ 2 ล้านสิทธิ
2.ส่วนลดค่าอาหารและค่าเข้าสถานที่ท่องเที่ยว 600 บาทต่อห้องต่อคืน โดยผู้ร่วมโครงการจะได้รับคูปองอาหาร/ท่องเที่ยว วันละ 1 ครั้ง หลังเวลา 17:00 น. ของวันเช็คอินและคูปองจะหมดอายุเวลา 23:59 น. ของวันเช็คเอาท์ สําหรับวิธีการใช้คูปองนั้น ประชาชนจะชําระ 60% และรัฐบาลสนับสนุนอีก 40% ผ่านการตัดเงินจากคูปอง
3.สนับสนุนค่าเดินทางโดยเครื่องบิน รวมทั้งโครงการ 6 แสนสิทธิ โดยผู้ร่วมโครงการมีสิทธิในการได้รับเงินสนับสนุนค่าตั๋วเครื่องบิน 2 สิทธิผู้โดยสาร ต่อ 1 ห้องโรงแรมที่จอง ทั้งนี้เงินสนับสนุนค่าตั๋วเครื่องบิน 40% ของราคาค่าตั๋วเครื่องบิน แต่ไม่เกิน 2,000 บาท ต่อผู้โดยสาร และมีสิทธิเพิ่มเติมสําหรับผู้เดินทางท่องเที่ยวไปยัง ภูเก็ต พังงา กระบี่ สุราษฎร์ธานี สงขลา เชียงใหม่ และเชียงราย ที่จะได้รับสนับสนุนค่าตั๋วเครื่องบิน 40% ของราคาตั๋วเครื่องบิน แต่ไม่เกิน 3,000 บาท ต่อผู้โดยสาร
------------------------